
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 498 


30 Απριλίου 1999 


ΑΠΟΦΑΣΕΙ Σ 

Αριθ. Φ.21/968 

Τροποποίηση των άρθρων 112 έως 116 του Κανονισμού 
Ασφάλισης ΙΚΑ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη; 

1. Τις διατάξεις της παρ. 4 του άρθρου 50 Ν. 2676/1999 
(ΦΕΚΙ/Α'). 

2. Τις διατάξεις των άρθρων 49 έως 55 του Ν. 
2676/1999. 

3. Τις διατάξεις του άρθρου 16 του Α.Ν. 1846/51, όπως 
ισχύουν σήμερα. 

4. Τις διατάξεις του Ν 1558/1985 (Α, 137) «Κυβέρνηση 
και Κυβερνητικά Όργανα». 

5. Τις διατάξεις του Π.Δ. 213/92 (Α, 102) και Π.Δ. 372/95 
(ΦΕΚ 201/Α'). 

6. Τις διατάξεις του άρθρου 27 του Ν. 2081/1992 (ΦΕΚ 
154/Α'), με το οποίο προστέθηκε το άρθρο 29Α στο Ν. 
1558/85 (ΦΕΚ 137/Α") όπως ισχύει μετά την τροποποίησή 
του με τη διάταξη της παρ. 2α του άρθρου 1 του Ν. 2469/97 
(ΦΕΚ38/Α'). 

7. Το γεγονός ότι από τις διατάξεις της Απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού ούτε του προϋπολογισμού του ΙΚΑ. 

8. Το με αρ. Ε33/43/28.4.99 έγγραφο του ΙΚΑ με το 
οποίο μας διαβιβάσθηκαν οι αρ. 29/5/4.2.1999, 55/8/ 
17.3.1999, 81/11/15.4.99, 93/12/19.4.99, 94/13/23.4.99 
και 100/14/ 27.4.99 Αποφάσεις του Διοικητικού Συμβου¬ 
λίου του ΙΚΑ. 

9. Την οικ. 1749/4.11.98 (ΦΕΚ1171/Β') Απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στον Υφυ¬ 
πουργό Εργασίας και Κοινών. Ασφαλίσεων Φοίβο Ιωαννί- 
δη», αποφασίζουμε: 

1. Τα άρθρα 112 έως 116 του Κανονισμού Ασφάλισης 
ΙΚΑ, όπως ισχύουν σήμερα, αντικαθίστανται ως ακολού¬ 
θως: 

«Άρθρο 112 

Αρμόδια Όργανα - Αρμοδιότητες. 

1. Αρμόδια όργανα για τη χορήγηση διευκολύνσεων 
τμηματικής καταβολής ληξιπρόθεσμων οφειλών προς 
το ΙΚΑ είναι: 


α. Ο Διευθυντής του οικείου περιφερειακού ή τοπικού υ¬ 
ποκαταστήματος ΙΚΑ, όταν το ποσό της οφειλόμενης κύ¬ 
ριας εισφοράς δεν υπερβαίνει το 10Οπλάσιο του ανώτατου 
ορίου του μισθού της ανώτατης ασφαλιστικής κλάσης, 
όπως αυτός καθορίζεται κάθε φορά, σύμφωνα με το άρθρο 
37 παρ. 1 και 4 του Α.Ν. 1846/1951 (ΦΕΚ 179/Α), όπως 
ισχύουν. 

β. Ο Διευθυντής του οικείου ταμείου, προκειμένου για 
περιφερειακά και τοπικά υποκαταστήματα στην περιοχή 
των οποίων λειτουργούν Ταμεία Είσπραξης Εσόδων ΙΚΑ, 
όταν το ποσό της οφειλόμενης κύριας εισφοράς δεν 
υπερβαίνει το ΙΟΟπλάσιοτου ανώτατου ορίου του μισθού 
της ανώτατης ασφαλιστικής κλάσης, όπως αυτός καθο¬ 
ρίζεται κάθε φορά, σύμφωνα με το άρθρο 37 παρ. 1 και 
4 του Α.Ν. 1846/1951, όπως ισχύουν. 

Για τον προσδιορισμό της αρμοδιότητας τα ως άνω 
ρυθμιζόμενα ποσά στρογγυλοποιούνται στο εκατομμύ¬ 
ριο. Τα ποσά μέχρι πεντακόσιες χιλιάδες δραχμές παρα- 
λείπονται, τα δε πάνω από πεντακόσιες χιλιάδες δραχμές 
στρογγυλοποιούνται στο επόμενο εκατομμύριο. 

γ. Η Επιτροπή Αναστολών του άρθρου 113 του παρό¬ 
ντος Κανονισμού, όταν το ποσό της οφειλόμενης κύριας 
εισφοράς υπερβαίνει το όριο που τέθηκε στις προηγού¬ 
μενες περιπτώσεις. 

Η θητεία της Επιτροπής Αναστολών του άρθρου 113, 
καθορίζεται σε τρία (3) εξάμηνα. 

2. Τα πιο πάνω όργανα κρίνουν, για κάθε περίπτωση, κα¬ 
τά τα οριζόμενα στο άρθρο 115 του παρόντος Κανονι¬ 
σμού και αποφασίζουν για τον καθορισμό της τμηματικής 
εξόφλησης των καθυστερούμενων εισφορών μετά των α- 
ναλογούντων πρόσθετων τελών, προστίμων και λοιπών 
προσαυξήσεων, εκτός από τις περιπτώσεις θεομηνιών, 
οπότε η ρύθμιση των οφειλών γίνεται σύμφωνα με τα ορι¬ 
ζόμενα στην παρ. 2 του άρθρου 4 του Ν. 2556/1997 
(ΦΕΚ 270/Α'), όπως ισχύει. 

3. Στα πιο πάνω όργανα ανήκει και η αρμοδιότητα για τις 
παρακάτω ενέργειες. 

α. Την αναστολή επισπευδόμενης αναγκαστικής εκτέ¬ 
λεσης κατά των οφειλετών του Ιδρύματος και των περι¬ 
ουσιακών στοιχείων αυτών. 

β. Την επιβολή ποσοστού παρακράτησης στα χορηγού¬ 
μενα, σύμφωνα με τις ισχύουσες διατάξεις, αποδεικτικά 
ασφαλιστικής ενημερότητας, και 

γ. Τη λήψη κάθε νόμιμου μέτρου προς εξασφάλιση των 
απαιτήσεων του Ιδρύματος. 

Η θητεία της Επιτροπής Αναστολών του άρθρου 113, 
καθορίζεται σε τρία (3) εξάμηνα. 

Άρθρο 113 
Επιτροπή Αναστολών 

1. Η Επιτροπή Αναστολών εδρεύει στη Διοίκηση του Ι¬ 
δρύματος και αποτελείται από: 

α) Το Γενικό Διευθυντή Ασφαλιστικών Υπηρεσιών ως 
Πρόεδρο, αναπληρούμενο από τον Γενικό Διευθυντή Οι¬ 
κονομοτεχνικών Υπηρεσιών. 

β) Το Νομικό Σύμβουλο του Ιδρύματος, αναπληρούμε¬ 
νο από Πάρεδρο του Νομικού Συμβουλίου του Κράτους 
που υπηρετεί στο ΙΚΑ. 

γ) Το Διευθυντή της Δ/νσης Ασφάλισης και Εσόδων με 
το νόμιμο αναπληρωτή του. 

δ) Έναν (1) εκπρόσωπο των ασφ/νωντου Ιδρύματος, με 
το νόμιμο αναπληρωτή του, ο οποίος θα υποδεικνύεται α¬ 
πό την ΓΣΕΕ για τρία (3) εξάμηνα. 

ε) Έναν (1) εκπρόσωπο φορέα των εργοδοτών, με το νό¬ 
μιμο αναπληρωτή του. 

Η επιλογή των εκπροσώπων των εργοδοτών γίνεται από 
τον Διοικητή, με πρόταση των οργανώσεων των εργοδο¬ 
τών: 

Σύνδεσμο Ελληνικών Βιομηχανιών (ΣΕΒ). 

Γενική Συνομοσπονδία Επαγγελματιών Βιοτεχνών 
Εμπόρων Ελλάδος (ΓΣΕΒΕΕ). 

Εθνική Συνομοσπονδία Ελληνικού Εμπορίου, η οποία 
περιλαμβάνει τριπλάσιο αριθμό εκπροσώπωντακτικών και 
αναπληρωματικών, για ένα εξάμηνο από κάθε οργάνωση. 

Χρέη εισηγητού της επιτροπής εκτελεί ο Προϊστάμενος 
του τμήματος Αναγκαστικών Μέτρων της Δ/νσης 
Ασφ/σης και Εσόδων, αναπληρούμενος σε περίπτωση 
κωλύματος ή απουσίας του από υπάλληλο του τμήματος, 
χρέη δε γραμματέα ένας υπάλληλος από τη Δ/νση Α¬ 
σφ/σης και Εσόδων, οριζόμενο με τον αναπληρωτή του α¬ 
πό τον Διοικητή. 

Άρθρο 114 

Υποβολή αίτησης - Λοιπά δικαιολογητικά. 

1 ,α. Για τη λήψη απόφασης επί των οριζομένων στο άρ¬ 
θρο 112 του παρόντος Κανονισμού υποβάλλεται αίτηση 
από τον ενδιαφερόμενο στο Διευθυντή της Ταμειακής Υ¬ 
πηρεσίας του Υποκ/τος ή του Ταμείου Είσπραξης Εσόδων 
ΙΚΑ ο οποίος αφού λάβει υπόψη του το σύνολο της απαι¬ 
τητής οφειλής κρίνει επί του αιτήματος ή διαβιβάζει την 
αίτηση στο αρμόδιο όργανο του άρθρου 112 του παρό¬ 
ντος Κανονισμού. 

β. Σε περίπτωση που η επιχείρηση αναπτύσσει δραστη¬ 
ριότητα με την ίδια επωνυμία και νομική μορφή σε περιο¬ 
χές διαφόρων Υποκαταστημάτων του ΙΚΑ, υποβάλλεται 
αίτηση από τον ενδιαφερόμενο στα οικεία Υποκαταστή¬ 
ματα, κρίνεται όμως το αίτημα από τον αρμόδιο Διευθυ¬ 
ντής της έδρας της επιχείρησης ή την Επιτροπή Αναστο¬ 
λών αναλόγως του ύψους της οφειλής. 

2 Η αίτηση για τη χορήγηση διευκόλυνσης τμηματικής 
καταβολής εξετάζεται από το αρμόδιο όργανο, εφόσον 
έχει καταβληθεί παράβολο υπέρ του IΚΑ και έχει επισυνα- 
φθεί γραμμάτιο είσπραξής του. 

Το ποσό του παράβολου που πρέπει να καταβληθεί εί¬ 
ναι ίσο: 

α. Με ένα (1) τεκμαρτό ημερομίσθιο της 6ης ασφαλιστι¬ 


κής κλάσης, όπως ισχύει κάθε φορά, για οφειλές μέχρι 
δύο εκατομμύρια (2.000.000) δραχμές. 

β. Με τέσσερα (4) τεκμαρτά ημερομίσθια της 6ης 
ασφαλιστικής κλάσης, όπως ισχύει κάθε φορά, για 
οφειλές από 2.000.001 μέχρι του ποσού που ρυθμίζει ο 
Διευθυντής του Υποκαταστήματος ή Ταμείου Είσπραξης 
Εσόδων ΙΚΑ. 

γ. Με δέκα (10) τεκμαρτά ημερομίσθια της 6ης ασφαλι¬ 
στικής κλάσης, όπως ισχύει κάθε φορά, για οφειλές αρ¬ 
μοδιότητας Επιτροπής Αναστολών. 

Τα ποσά των ως άνω παραβολών στρογγυλοποιούνται 
σε χιλιάδες δραχμές. Τα ποσά μέχρι και πεντακόσιες 
δραχμές παραλείπανται, τα πάνω από πεντακόσιες δραχ¬ 
μές στρογγυλοποιούνται στην επόμενη χιλιάδα δραχμών, 
εισπραττόμενα δε αποτελούν έσοδα του Ιδρύματος. 

3. Οι αιτήσεις διαβιβαζόμενες στα αρμόδια για κρίση 
όργανα συνοδεύονται: 

α) Από πληροφοριακό δελτίο περί του ποσού της οφει¬ 
λής, των ληφθέντων αναγκαστικών και άλλων μέτρων, κά¬ 
θε άλλου στοιχείου απαραίτητου για την μόρφωση γνώ¬ 
μης καθώς και εισήγηση του Δ/'ντή του αρμόδιου 
Υποκ/τος ΙΚΑ περί του υποβληθέντος αιτήματος. 

β) Οικονομικά στοιχεία προσκομισθέντα από την επιχεί¬ 
ρηση όπως Ισοζύγιο Αναλυτικού Καθολικού τελευταίου 
μήνα, Ισολογισμό τελευταίου χρόνου, αντίγραφο φορο¬ 
λογικών δηλώσεων και οποιοδήποτε άλλο στοιχείο διευ¬ 
κολύνει την μόρφωση γνώμης των οργάνων. 

Άρθρο 115 

Διευκολύνσεις τμηματικής εξόφλησης οφειλομένων 
χρεών προς το ΙΚΑ. 

1. Αίτημα χορήγησης καταβολής ληξιπρόθεσμων οφει¬ 
λών εξετάζεται από το αρμόδιο όργανο, με κύριο κριτήριο 
τη συμπερφορά του οφειλέτη και την αιτία για την οποία 
ζητείται η διευκόλυνση. 

Τα αρμόδια όργανα, κατά το ανωτέρω άρθρο 112 του 
παρόντος Κανονισμού, δύνανται να ζητούν από τον εν¬ 
διαφερόμενο την υποβολή κάθε στοιχείου, που κρίνουν α¬ 
ναγκαίο για τη διαμόρφωση γνώμης 

2. Κατά τη συζήτηση της αίτησης ενώπιοντων αρμοδίων 
οργάνων ο ενδιαφερόμενος μπορεί να παρίσταται αυτο¬ 
προσώπως ή δια του νόμιμου αντιπροσώπου του. 

3. Με απόφασή του το αρμόδιο όργανο παρέχει την ευ¬ 
χέρεια τμηματικής εξόφλησης μέχρι είκοσι τέσσερις (24) 
ισόποσες μηνιαίες δόσεις με την προϋπόθεση καταβολής 
των τρεχουσών εισφορών και προκαταβολής: 

α) για ποσό οφειλής μέχρι 30.000.000 δραχμές ποσο¬ 
στό 12%. 

β) για ποσό οφειλής από 30.000.001 - 100.000.000 
δραχμές ποσοστό 10%. 

γ) για ποσό οφειλής από 100.000.001 και άνω δραχμές 
ποσοστό 8%. 

Κάθε μηνιαία δόση δεν μπορεί να είναι μικρότερη του 
ποσού των έξι (6) τεκμαρτών ημερομισθίων της 6ης α¬ 
σφαλιστικής κλάσης, όπως θα ισχύει κάθε φορά, στρογ- 
γυλοποιείται δε σε χιλιάδες δραχμές. Τα ποσά μέχρι και 
πεντακόσιες δραχμές παραλείπονται, τα δε ποσά πάνω α¬ 
πό πεντακόσιες δραχμές στρογγυλοποιούνται στην επό¬ 
μενη χιλιάδα δραχμών. 

4. Σε περίπτωση που υποβάλλεται αίτημα τμηματικής 
καταβολής ληξιπρόθεσμων εσφορών από: 

α. Επιχείρηση που βρίσκεται στο στάδιο της εκκαθάρι¬ 
σης ή έχει κηρυχθεί σε πτώχευση, της οποίας η κύρια ο- 

φειλή έχει επιβαρυνθεί με το ανώτατο ποσοστό προσαυ- 
ξήσεων και δεν έχουν αποδώσει όλα τα αναγκαστικά και 
άλλα μέτρα είσπραξης που ισχύουν, είναι δυνατόν, τα αρ¬ 
μόδια όργανα να αποφασίζουν τη ρύθμιση σε εξήντα (60) 
ισόποσες μηνιαίες δόσεις, με την προϋπόθεση προκατα¬ 
βολής 2% της συνολικής οφειλής. 

β. Εποχική επιχείρηση, όπως προσδιορίζεται κάθε φο¬ 
ρά από την εργατική νομοθεσία, είναι δυνατόν τα αρμόδια 
όργανα να αποφασίζουν τη ρύθμιση σε μηνιαίες δόσεις, 
σύμφωνα με τα ανωτέρω οριζόμενα, με τη δυνατότητα 
αυξημένου ποσού μηνιαίας δόσης κατά 30%, όταν αυτή 
δεν λειτουργεί. 

5. Σε περίπτωση που οφειλέτης δεν τήρησε προηγού¬ 
μενη απόφαση ρύθμισης, δύναται, μετά εξάμηνο από την 
έκδοσή της, να ζητήσει από το αρμόδιο όργανο νέα ρύθ¬ 
μιση του συνόλου της οφειλής, οπότε εκδίδεται νέα από¬ 
φαση σύμφωνα με τους όρους της παρ. 3 του παρόντος 
άρθρου, εκτός από το ποσό της προκαταβολής, το οποίο 
δεν μπορεί να είναι μικρότερο του διπλάσιου του ισχύο- 
ντος ποσοστού. 

Η μη τήρηση των όρων της ρύθμισης του προηγούμε¬ 
νου εδαφίου της παρούσας παραγράφου συνεπάγεται 
την επίσπευση διαδικασίας για κήρυξη της επιχείρησης 
σε πτώχευση, αφού προηγουμένως δεν εξοφληθεί η ο¬ 
φειλή από τη λήψη όλων των αναγκαστικών και άλλων μέ¬ 
τρων είσπραξης. 

Η ως άνω διαδικασία αναστέλλεται με την καταβολή του 
40% της συνολικής οφειλής και τη ρύθμιση του υπολοί¬ 
που σε δόσεις, σύμφωνα με την παράγραφο 3 του άρ¬ 
θρου αυτού. 

Οφειλέτης που δεν τήρησε τους όρους του πρώτου ε¬ 
δαφίου της παρούσας παραγράφου δύναται να ζητήσει 
οποτεδήποτε νέα ρύθμιση, οπότε εκδίδεται νέα απόφαση 
σύμφωνα με τους όρους της παρ. 3 του παρόντος, εκτός 
από το ποσό της προκαταβολής, το οποίο δεν μπορεί να 
είναι μικρότερο του 40% της συνολικής οφειλής. 

6. Στα πλαίσια της ανωτέρω ρύθμισης είναι δυνατόν να 
αποφασίζεται η επιβολή ποσοστού παρακράτησης για τη 
χορήγηση ασφαλιστικής ενημερότητας, σύμφωνα με τις 
εκάστοτε ισχύουσες διατάξεις, στις παρακάτω περιπτώ¬ 
σεις: 

α. για τη λήψη χρημάτων από τράπεζες ή πιστωτικά 
ιδρύματα, με ελάχιστο ποσοστό 2% και 

β. για την είσπραξη όλων των εκκαθαρισμένων απαιτή¬ 
σεων των επιχειρήσεων από το Δημόσιο, νομικά πρόσω¬ 
πα δημοσίου δικαίου (ΝΠΔΔ), ΟΤΑ α και β βαθμίδας, δη¬ 
μόσιες, δημοτικές και κοινοτικές επιχειρήσεις, δημόσιας 
ή κοινής ωφέλειας και γενικά επιχειρήσεις και οργανι¬ 
σμούς του ευρύτερου δημόσιου τομέα, όπως αυτός κα¬ 
θορίζεται από την ισχύουσα κάθε φορά νομοθεσία, κα¬ 
θώς και από αυτούς που ενεργούν πληρωμές με εντολή 
ή εξουσιοδότηση των πιο πάνω, εφόσον το ποσό της 
εκκαθαρισμένης απαίτησης υπερβαίνει τις διακόσιες χι¬ 
λιάδες (200.000) δραχμές τουλάχιστον, με παρακράτηση 
του διπλάσιου της προκαταβολής. 

Κατά τη διάρκεια της ρύθμισης και εφόσον ο οφειλέτης 
είναι ενήμερος με τους όρους αυτής, χορηγείται ασφαλι¬ 
στική ενημερότητα με παρακράτηση του διπλάσιου πο¬ 
σού δόσης και για δύο (2) δόσεις συνολικά που δεν συμ¬ 
ψηφίζονται με τρέχουσες δόσεις. 

Τα εντός του μήνα της υποβολής της αίτησης για ρύ¬ 
θμιση τυχόν προς είσπραξη ποσά από παρακρατήσεις 
τραπεζών ή εκκαθαρισμένα ποσά με βεβαίωση της αρμό¬ 


διας ΔΟΥ προς είσπραξη από το Δημόσιο μπορούν να 
συμψηφίζονται με τα ποσά της προκαταβολής, όπως 
αυτή ορίζεται στην απόφαση του αρμόδιου οργάνου. 

Σε περίπτωση μη είσπραξης των ανωτέρω ποσών ο ερ¬ 
γοδότης δεν θεωρείται ενήμερος με τη ρύθμιση. 

7. Στους οφειλέτες που κάνουν χρήση της παρεχόμενης 
διευκόλυνσης τμηματικής καταβολής των ληξιπρόθε¬ 
σμων ασφαλιστικών τους εισφορών και τηρούν τους ό¬ 
ρους της ρύθμισης, παρέχεται μερική έκπτωση των πρό¬ 
σθετων τελών που αντιστοιχούν στις εισφορές αυτές, ως 
ακολούθως: 

α) Σε περίπτωση υπαγωγής στη ρύθμιση για διευκόλυν¬ 
ση τμηματικής καταβολής των ληξιπρόθεσμων οφειλών 
και εξόφληση του ποσού μέχρι είκοσι τέσσερις (24) δό¬ 
σεις κατ’ ανώτατο όριο, παρέχεται έκπτωση επί των πρό¬ 
σθετων τελών που αντιστοιχούν στην οφειλή κατά ποσο¬ 
στό 10%. 

β) Σε περίπτωση εξόφλησης της οφειλής από είκοσι πέ¬ 
ντε (25) μέχρι τριάντα έξι (36) δόσεις, μετά από αναθεώ¬ 
ρηση της απόφασης, σύμφωνα με τα οριζόμενα στο άρ¬ 
θρο 52 του Ν. 2676/99, παρέχεται έκπτωση επί των πρό¬ 
σθετων τελών που αντιστοιχούν στην οφειλή κατά 
ποσοστό 5%. 

Τα ως άνω ποσά μείωσης των πρόσθετων τελών αφαι- 
ρούνται από τις τελευταίες δόσεις. 

γ) Σε περίπτωση εξόφλησης της συνολικής οφειλής ε¬ 
φάπαξ παρέχεται έκπτωση κατά ποσοστό 20% επί των 
πρόσθετων τελών που αντιστοιχούν στην οφειλή. 

Τα παραπάνω αφορούν βεβαιωμένες οφειλές χρονικής 
περιόδου μέχρι το τέλος του μήνα της έναρξης ισχύος 
του παρόντος άρθρου. 

Επίσης, αφορούν και όσες οφειλές βεβαιωθούν, κατό¬ 
πιν προσκόμισης βιβλίων και στοιχείων στο ΙΚΑ, μέσα σε 
έξι (6) μήνες από την έναρξη ισχύος του παρόντος νόμου. 

Σε περίπτωση που οφειλέτης ζητήσει την υπαγωγή του 
στη ρύθμιση τμηματικής καταβολής των ληξιπρόθεσμων 
οφειλών του, για απασχόληση χρονικής περιόδου από 
την 1 η του επόμενου μήνα από την έναρξη ισχύος του πα¬ 
ρόντος άρθρου και εφεξής, καθώς και όσες οφειλές βε¬ 
βαιωθούν μετά τη λήξη του εξαμήνου και αφορούν απα¬ 
σχόληση χρονικής περιόδου προγενέσερης της ισχύος 
του νόμου, δεν θα τύχουν της έκπτωσης των πρόσθετων 
τελών, σύμφωνα μετά ανωτέρω, οι οφειλές που αντιστοι¬ 
χούν στην τελευταία διετία. 

8. Η χορήγηση διευκόλυνσης τμηματικής εξόφλησης 
και η συμμόρφωση με αυτή παρέχει στον οφειλέτη τα α¬ 
κόλουθα ευεργετήματα 

α. Καθιστά τον οφειλέτη και τους κατά οποιονδήποτε 
τρόπο συνυπόχρεους, περιλαμβανομένων και των εγγυη¬ 
τών, ενήμερους για τις οφειλές τους προς το ΙΚΑ και χο¬ 
ρηγείται σε αυτούς αποδεικτικό ενημερότητας για κάθε 
χρήση, με την προϋπόθεση ότι έχουν καταβληθεί όλες οι 
δόσεις της διευκόλυνσης μέχρι την ημερομηνία χορήγη¬ 
σης του αποδεικτικού και δεν οφείλονται τρέχουσες ει¬ 
σφορές του αιτούντος που να εμποδίζουν τη χορήγηση 
του αποδεικτικού. 

Εξαίρεση του ευεργετήματος αυτού αποελεί η διάταξη 
του άρθρου 8 παρ. 5 εδάφιο ε του Α.Ν. 1846/1951, όπως 
ισχύει κάθε φορά. 

β. Αναστέλλει τη λήψη ή την εκτέλεση κάθε μέτρου σε 
βάρος του υποχρέου, με την επιφύλαξη των διατάξεων 
των επόμενων παραγράφων. 

9. Το ΙΚΑ, παρά τη συμμόρφωση του οφειλέτη στη χο- 
ρηγηθείσα διευκόλυνση τμηματικής καταβολής, διατηρεί 
το δικαίωμα: 

α. Να λαμβάνει ή να διατηρεί το μέτρο απαγόρευσης ε¬ 
ξόδου από τη χώρα, κατά τις ισχύουσες διατάξεις. 

β. Να επιβάλλει κατασχέσεις και να εγγράφει υποθήκες 
σε περιουσιακά στοιχεία του οφειλέτη, των συνυπόχρεων 
ή των εγγυητών, εφόσον η οφειλή είναι αδιασφάλιστη. 

γ. Να δίνει εντολή παρακράτησης μέρους ή του συνό¬ 
λου της χρηματικής απαίτησης του οφειλέτη κατά τρίτων 
προσώπων, για την είσπραξη της οποίας ζητείται αποδει¬ 
κτικό ενημερότητας. 

δ. Να προβαίνει σε συμψηφισμό των χρηματικών απαι¬ 
τήσεων του οφειλέτη κατά του ΙΚΑ και μέχρι του ύψους 
των ληξιπρόθεσμων οφειλών του. 

10. Με την απόφαση παροχής διευκόλυνσης τμηματι¬ 
κής καταβολής - αναστέλλεται ο χρόνος παραγραφής 
των οφειλών, σύ μφωνα με τα οριζόμενα στο άρθρο 87 του 
Ν. 2362/1995 (Α, 247), οι οποίες αναλογικά εφαρμόζονται 
και στο ΙΚΑ, κατά τις διατάξεις της παρ. 8 του άρθρου 2 
του Ν. 2556/1997. 

11. Οι επιβληθείσες κατασχέσεις εις χείρας τρίτων δεν 
αίρονται και τα ποσά που αποδίδονται από τις κατασχέ¬ 
σεις αυτές λαμβάνονται υπόψη για την κάλυψη δόσης ή 
δόσεων, εφόσον δεν πιστώνονται με άλλες οφειλές που 
δημιουργήθηκαν κατά το χρονικό διάστημα που ίσχυε η 
διευκόλυνση. 

Άρθρο 116 

Τροποποίηση απόφασης. 

1. Είναι δυνατή η τροποποίηση απόφασης που εκδόθη- 
κε κατά τα ισχύοντα στο άρθρο 115 του παρόντος και ε¬ 
φόσον οι εργοδότες είναι ενήμεροι, αφού υποβληθεί αί¬ 
τηση και καταβληθεί το νόμιμο παράβολο, μόνο στις ακό¬ 
λουθες περιπτώσεις: 

α. Μετά τρίμηνο από την έκδοση της απόφασης για μεί¬ 
ωση του ποσοστού παρακράτησης (και μέχρι το 2% που 


είναι το ελάχιστο όριο) από τις χορηγούμενες βεβαιώσεις 
ασφαλιστικής ενημερότητας για είσπραξη χρημάτων από 
τράπεζες ή πιστωτικά ιδρύματα και εφόσον τα μηνιαία 
ποσά που προέρχονται από παρακρατήσεις είναι με¬ 
γαλύτερα του ποσού του 50% της μηνιαίας δόσης της 
απόφασης. 

β. Μετά εξάμηνο από την έκδοση της απόφασης για α¬ 
ναπροσαρμογή του αριθμού των δόσεων, που μπορούν 
να παρατείνονται ανά τρίμηνο και μέχρι 4 συνεχείς ρυ¬ 
θμίσεις με ανώτατο όριο αύξησης των δόσεων κατά 12 
επιπλέον μήνες. 

Για την πρώτη περίπτωση η αίτηση του εργοδότη υπο¬ 
βάλλεται στο αρμόδιο όργανο που εξέδωσε την προη¬ 
γούμενη απόφαση, προκειμένου να εκδοθεί σχετική από¬ 
φαση από αυτό, για δε τη δεύτερη περίπτωση η αίτηση 
του εργοδότη υποβάλλεται στον οικείο διευθυντή του 
Ταμείου Είσπραξης Εσόδων ΙΚΑ ή το διευθυντή της τα¬ 
μειακής υπηρεσίας του υποκαταστήματος, προκειμένου 
να εκδοθεί σχετική απόφαση από αυτόν. 

Γ ια την έκδοση αποφάσεων των ανωτέρω περιπτώσεων 
δεν απαιτείται προκαταβολή. 

Σε περίπτωση διαγραφής μέρους της οφειλής, οι ανω¬ 
τέρω δόσεις αναπροσαρμόζονται οίκοθεν από το αρμό¬ 
διο να εκτελέσειτην απόφαση όργανο. 

2. Άρση επιβληθείσας κατάσχεσης ή εξάλειψη εγγρα- 
φείσας υποθήκης πριν από την εξόφληση της οφειλής για 
την οποία επιβλήθηκε, συγχωρείται, με απόφαση του 
αρμόδιου οργάνου που την επέβαλε, αφού παρασχεθούν 
εγγυήσεις αντίστοιχες του οφειλόμενου ποσού.» 

Η ισχύς της απόφασης αυτής, αρχίζει από 1.5.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

